દુ:ખ એ માત્ર દુ:ખ જ છે, પરંતુ તે દુ:ખમા પીડાવુ એ આપણા તરફથી તેમા થતો ઉમેરો છે. આ “પીડાવુ” એટલે કે હર પળે, હર ક્ષણે જીવન જેવુ છે તેવુ સ્વીકારવાની વાસ્તવિકતાનો અસ્વીકાર. અને સત્ય તો એ છે કે આ “પીડાવુ” આપણે જ પસંદ કર્યુ છે. કેટલાક લોકો એવી માન્યતાઓ બાંધી લે છે કે આ મારા ખરાબ કર્મોનુ પરિણામ છે જો હુ સારો વ્યક્તી બન્યો હોત તો હુ આમ “પીડાત” નહી, અથવા મારી “પીડા” માટે બીજુ કોઇ જવાબદાર છે, અથવા એમ માની લે છે કે આ “પીડાવા” ની ક્રીયા મારા બધા પાપ ધોઈ નાખશે….